केरेला : केरेलायाव दैबानानि जाथायजों थैनाय सुबुंनि अनजिमाया सुक्रबारसिम सा 174 जाबाय । हादोरसानि मोन 13 जिल्लाफोराव रेड एलार्द होनाया दासिमबो सोलिगासिनो दं । मोनफ्रोमबो जिल्लानि बिबानगिरिफोरा रैखाथि होनाय हाबाफारिआव नांथाबनानै दं होन्ना खौरां मोन्नाय जायो । गिबि मनट्री पिनारायी भिजायानआ सुक्रबारसिम थैनाय अनजिमाया सा 164 जाबाय होन्ना खौरां बिजोंआव बुंदोंमोन नाथाय उनाव गासै थैनाय सुबुंनि अन्जिमाया सा 174 जाबाय होन्ना खौरां मोनफिन्नाय जायो । गिबि मनट्रीआ बुङोदि थांनाय 8 आगस्तनिफ्राय हादोरसानि खोला ओनसोलफोराव बांद्राय अखा हानायनि जाहोनाव गिथावना दैनि बाना सोमजिहोदों । जायनि जाहोनाव हादोरसानि 2.40 लाख सुबुंफोरखौ मोन 1.568 रैखाथि बादायाव दोन्नो गोनां जादों होन्नानै बिथांआ बुंबावो । हादोरसानि पातानामतिथा , आलापुजा , इरनाकुलाम , आरो ट्रिसुर जिल्लाफोराव दै बानाजों गाज्रि रोखोमै बांसिन गोहोम गोग्लैदों होन्ना खौरां मोनबावनाय जायो । जौसेनिबो बांसिन रैखाथि हान्जा , National Disaster Response Force ( NDRF ) आरो गं 20 निबो बांसिन हेलिकप्टारफोरजों लोगोसे ना हमग्रा सुबुंफोरा राखाथि होनाय खामानिआव नांथाबना दं होन्ना खौरां मोनबावनाय जायो । 
केरेलायाव दैबानानि जाथायजों थैनाय सुबुं सा 174 जाबाय